མགོན་པོ་འདི་ཉིད་ཀྱི་མག་ངག་དཔལ་ལྡན་ཤ་ཝ་རི་དབང་ཕྱུག་དང་།གྲུབ་ཆེན་རཱ་ཧུ་ལ།ས་ར་ཧ་རྣམས་ཀྱིས་རྡོ་རྗེ་འཆང་དངོས་དང་།ནི་གི་མ་སོགས་ལ་དོངས་སུ་གསན་ཏེ་བརྒྱུད་པ་མཁས་གྲུབ་ཁྱུང་བོས་གསན་ཏེ་དར་བ་ཡིན།དེ་ཡང་ཡེ་ཤེས་ཀྱི་མགོན་པོའི་ཆ་བྱད་ནི།ཚོགས་ཀྱི་བདགཔོ་དཀར་པོ་གླང་བོ་ཆེའི་སྟེང་དུ་མྱུར་མཛད་ཡེ་ཤེས་ཀྱི་མགོན་པོ་ནག་པོ་ཞལ་གཅིག་ཕྱག་དྲུག་པ་སྤྱན་གསུམ་སྡང་མིག་གཟིགས་པ།ཞལ་གདངས་མཆེ་གཙིགས་ལྗགས་འདྲིལ་བ་དང་།སྨ་ར་དང་སྨིན་མ་དང་དབུ་སྐྲ་དམར་སེར་གྱེན་དུ་བརྫེས་པ།དཔྲལ་བར་སིནྡྷུ་རའི་ཐིག་ལེས་བྱུགས་པ།སྤྱི་བོར་མི་བསྐྱོད་རྒྱལ་པོས་རྡོ་རྗེ་གྲི་གུག་དང་།གཡོན་དང་པོས་ཐོད་པ་ཁྲག་གིས་བཀང་བ་ཐུགས་ཀར་སྟེང་འོག་ཏུ་འཛིན་པ།གཡས་གཉིས་པར་ཐོད་སྐམ་གྱི་ཕྲེང་བ་དང་།ཐ་མས་ཌ་མ་རུ་དྲག་ཏུ་འཁྲོལ་བ།གཡོན་གཉིས་པ་ན་མདུང་རྩེ་གསུམ་པ།ཐ་མ་ན་རྡོ་རྗེ་ཞགས་པ།བསྣམས་པ།ཞབས་གཉིས་སྲིད་གསུམ་རྣམ་པར་གནོན་པའི་སྟབས་ཀྱིས་བགེགས་ཀྱི་རྒྱལ་པོ་མནན་པ།སྟག་ལྤགས་ཀྱི་ཤམ་ཐབས་ལ།དར་ལྗང་གུའི་སྐ་རགས་བཅིངས་པ།སྦྲུལ་སྔོན་མོའི་དབུ་སྐྲ་བཅིངས་ཤིང་།དམར་པོའི་སྙན་ཆ།ཁྲག་བོའི་དཔུང་རྒྱན།དཀར་པོའི་མགུན་རྒྱན།སེར་བོའི་ལག་གདུབ།ལྗང་གུའི་དོ་ཤལ།དཀར་པོའི་རྐང་གདུབ་དང་སྐ་རགས་ཅན།ཕྱག་ཞབས་ཐམས་ཅད་ལ་དྲིལ་བུ་གཡེར་ཁའི་ཕྲེང་བ་དང་།སྦོམ་ཐུང་ཡན་ལ་ག་ཧྲག་པ།མི་མགོ་སྐམ་པོ་ལྔའི་དབུ་རྒྱན་དང་རློན་པ་ལྔ་བཅུའི་དོ་ཤལ་བྱས་པ།རུས་པའི་རྒྱན་དྲུག་གིས་མཛེས་ཤིང་།མེ་དཔུང་འབར་བའི་དབུས་ན་བཞུགས་ཤིང་།ཙན་དན་གྱི་སྡོང་བོ་ལ་རྒྱབ་རྟེན་པའོ།།